SARL-NUUS, SONDAG 23 JUNIE 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: MAANBONS VAN ANTARTIKA NA ENGELAND, 
FGC-LISENSIE-EKSAMEN en SAL ONS OORLEEF AS 'N SUPER GME DIE 
AARDE TREF? 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


MEER NUUS VAN OKOSA OOR S-JAARLISENSIES 


OKOSA het die SARL meegedeel dat hulle alle betalings vir lisensies ontleed 
het. 'Twee honderd en nege Radio Amateurs het R501 in 2012 betaal, maar 
het nie OKOSA in kennis stel dat hulle aansoek doen vir `n 5-jaarlisensie nie. 
Hierdie jaar, 2013, was daar 34. OKOSA sal volgende week 5-jaarlisensie wat 
tot 2017 en 2018 onderskeidelik geld pos. Laat asseblief tyd toe vir die pos 
stelsel. 


Die ondersoek het ook getoon dat daar hierdie jaar 823 radio amateurs nie hul 
lisensies hernu het nie. Hierdie lisensies sal gekanselleer word en OKOSA sal 
reëlings tref vir die dringende verseëling of konfiskering van toerusting, indien 
betaling nie onmiddellik gedoen word nie. 


Radioamateurs word aangemoedig om hul eie betalingsrekords na te gaan. Dit 
is die lisensiehouer se verantwoordelikheid om die jaarlikse lisensiegeld, of `n 
faktuur ontvang is of nie, te betaal. As jy nog nie jou 2013/2014 lisensie betaal 
het, doen dit nou sonder versuim. `n Een-jaarlisensie kos R120 terwyl 'n 5- 
jaarlisensie R501 kos. Dui asseblief aan of jy vir `n een of 5-jaarlisensie betaal. 
Jou lisensienommer en jou roepsein moet met jou betaling aangedui word. 


MAANBONS VAN ANTARTIKA NA ENGELAND 


Die wedervaringe van Craig Hayhow, VKOJJJ, oor weerkaatste radioseine van 
die maan tussen Antarktika en Engeland is in die Australiese Antarktiese Afdel- 
ing wetenskap nuusbrief beskryf. 


VKOJJJ het `n 742,000 kilometer verbinding gemaak toe hy 'n EME kontak 
met Peter Taylor G8BCG by Cornwall in Engeland, op 4 Mei bewerkstellig het. 
Twee nagte later het hy Bo Nilsson, SM7FJE, in Swede deur `n ander EME 
spring gekontak. 


Die nuusbrief beskou dit as `n eerste van `n Australiese Antarktiese stasie. Dit 
dui ook aan dat die toerusting en sagteware nou bewys is en dat meer EME 
kontakte gemaak sal word. 


LANDGEBASEERDE TELEGRAAF IN INDIË EINDIG OP 15 JULIE 


Newsline berig dat dit die einde van 'n era vir `n ou, maar betroubare, vorm 
van kommunikasie in Indië is. Die Hindu koerant het berig dat die Telegraph 
diens op 15 Julie tot `n einde sal kom. 


Die eerste Indië se telegraafboodskap is lewendig tussen Calcutta en Diamond 
Harbour op 5 November 1850 gestuur. Dit was oor `n afstand van sowat 50 
kilometer. Die diens is in Februarie 1855 vir gebruik deur die algemene pub- 
liek met `n radio-telegram stelsel tussen die Verenigde Koninkryk en Indië in 
1927 gestig. Dit wil voorkom asof meer moderne tegnologie soos Onmiddelike 
Boodskapstelsels en sosiale media webwerwe die tol van nog `n ouer kommu- 
nikasietegnologie ge-eis het. 


FGC-LISENSIE-EKSAMEN 


Die FCC, die agentskap wat die radiospektrum in die VSA reguleer, reik ama- 
teurradiolisensies aan inwoners en nie-inwoners uit. `n Amerikaanse lisensie is 
nuttig vir gastelisensies in baie lande wat nie `n ooreenkoms met Suid-Afrika 
het nie. 


Die C82DX-operasie in Oktober bied `n geleentheid om 'n lisensie-eksamen te 
hou, aangesien daar genoeg vrywillige eksaminators in die groep operateurs is. 
As daar genoeg belangstelling is, sal daar in middel-Oktober `n eksamensessie 
in Pretoria gehou word. 


Daar is drie lisensieklasse: Tegnikus, Algemeen en Ekstra. `n Kandidaat kan 
al drie eksamens in een sessie skryf. Elke eksamen bestaan uit tegniese- en 
regulasievrae van toepassing op die betrokke lisensieklas. Een, twee of al drie 
eksamens is nodig, afhangend van die lisensie wat benodig word. 'n Paar bronne, 
insluitend die ARRL, verskaf geskikte studiemateriaal. `n Suid-Afrikaanse lisen- 
siehouer behoort nie te sukkel om die studiemateriaal baas te raak nie. 


As jy belangstel, kontak asseblief Tjerk Lammers ZS6P of Chris Burger ZS6EZ. 
Deelnemers sal betyds van die datum en plek verwittig word. 


SAL ONS OORLEEF AS 'N SUPER CME DIE AARDE TREF? 


Ons Son is `n geel ster wat uit `n reuse-bal van verhitte plasma bestaan, sy 
magnetiese veld ossilleer en tree op as `n dinamo wat die sonvlekke, sonvlamme 
en sterk magnetiese storms in die sonnestelsel skep. Wanneer `n koronale massa- 
uitstraling (Coronal Mass Ejection, CME) uit die korona, van die son ontstaan 
en na die Aarde toe straal word dit deur die Aarde se magneetveld gedeflekteer 
en veroorsaak dit ovale auroras bo die magnetiese pole van die aarde. 


Wetenskaplikes beweer dat indien 'n super CME ons sou tref dit die aarde se 
magneetveld sal binnedring en verwoesting sal saai. Eerstens sal satelliete verni- 


etig word en al die satelliet telekommunikasie en DSTV sou ophou funksioneer. 
Dan sou dit 'n baie hoë spanning in die kraglyne genereer en die transforma- 
tors in die substasies uitwis en so volledige kragonderbrekings in stede en dorpe 
veroorsaak. Omdat waterpompe in stede nie nie sal werk nie sal stede oornag 
sonder water wees. 


'n Sonstorm het die Aarde op 13 Maart 1989 getref en het kragonderbrekings 
in die hele provinsie van @uebec, Kanada veroorsaak. Wetenskaplikes hou tans 
met `n toegewyde satelliet `n wakende oog op die Son, terwyl hulle `n skerm wat 
transformators tydens so 'n geleentheid kan beskerm probeer ontwikkel. 


HAMNET WINTERUITDAGING 


Die Hamnet Winteruitdaging is vanjaar 'n nasionale gebeurtenis. Dit sal vanaf 
12:00 op Saterdag 3 Augustus tot 12:00 op Sondag 4 Augustus plaasvind. Een 
van die frekwensie wat sal gebruik word is 5260 kHz. Neem kennis dat slegs Ham- 
net spanne kan deelneem. Ander wat die frekwense moniteer word aangemoedig 
om al die aktiwiteite aan te meld en die logstate aan propresearch@sarl.org.za 
te stuur as insette tot die voortplantingnavorsingsprojek. 


Hamnet groepe wat wil deelneem moet die volgende inligting aan die oefen- 
ingkoërdineerder, Pierre Tromp, ZS1HF, by zs1hf@hamcity.co.za teen nie later 
nie as sluitingstyd Vrydag 19 Julie 2013 stuur: 


. Beplande plek (naam en koërdinate of 6-letter ruitverwysing) . Naam van 
span en roepseine van die deelnemers (voorlopige lys vir deelname, veranderings 
moet voor die oefening aan die oefeningkoërdineerder gestuur word) . Aanduid- 
ing van watter spanlede NIE Hamnet lede is, indien enige . Watter van die 
oefeningkanale jy beplan om te gebruik 


Die oefeningkoërdineerder kan jou inskrywing veto as jou gekose plek te naby 
aan `n ander span of een van die erkende Emcomm sentrums is. Diegene wat 
vroeër aansoek het `n beter kans om hul keuse van plek te bekom. Aangesien 
daar omvattende voorbereiding nodig is wanneer die lys van die spanne bekend 
is, kan geen laat inskrywings aanvaar word nie. Finale instruksies, insluitend 
die boodskappe wat oorgedra moet word, die plekke van die ander spanne en 
die kanale wat hulle gaan gebruik, sal aan al die spanne die gedurende die week 
voor die oefening gestuur word. 


LIGANUUS 


OSL KAARTE VIR LEDE Die SARL het 'n generiese @OSL-kaart wat jy ver- 
persoonlik kan deur jou eie roepsein in te skryf beskikbaar gestel. Die kaartjies 
is beskikbaar in pakke van 100 teen R50, posgeld ingesluit. Betaal die bedrag 
vir die vereiste aantal @SL kaarte in die SARL rekening om te bestel. Volledige 
besonderhede en `n illustrasie van die kaart kan ons op die lede-alleen gedeelte 
van die webwerf gesien word. 


IARU HF KAMPIOENSKAPPE Die SARL sal aan die HF-kampioenskap op 16 
en 17 Julie by die Nasionale Amateurradiosentrum deelneem. OKOSA het die 


spesiale roepsein ZS9HG@ vir die twee-dag gebeurtenis goedgekeur. Operateurs 
word benodig. Skakel Geoff op 082 546 5546 of stuur vir hom 'n e-pos aan 
contest@sarl.org.za om jou deelname aan te bied. KLUBNUUS 


SANDTON RAE KURSUS Die Sandton Amateurradioklub sal sy RAE kursus 
vir die tweede semester van hierdie jaar aanbied. Die kursus sal hierdie Don- 
derdag, 27 Junie om 19:00 by die Nasionale Amateurradiosentrum begin met `n 
inleiding tot amateurradio aangebied deur Colin, ZS6COL. RAE klasse sal op 
die volgende Donderdag, 4 Julie, om 19:00 by die Nasionale Amateurradiosen- 
trum begin. Vir meer inligting of om vir die kursus te registreer, kontak Greg 
Maynard, ZS6NY, Voorsitter van Sandton Amateurradioklub op 079 111 2850 
of e-pos sandtonclubrae@mweb.co.za. 


WESRAND SNUFFELMARK Die Wesrand Amateurradioklub hou sy volgende 
snuffelmark om 12:00 op Saterdag 29 Junie 2013 by die klubhuis in Krotonstraat, 
Weltevredenpark, Roodepoort. Almal is baie welkom. Vir meer inligting skakel 
Phillip, ZS6GPVT, by 083 267 3835, of Geoff, ZS6GRL by 082 546 5546. 


KOMPETISIENUUS 


DIE IARU HFE-KAMPIOENSKAP Die IARU HF-kampioenskap vind plaas op 
die tweede vol naweek van Julie en begin om 12:00 UTC Saterdag 13 Julie en 
eindig 12:00 UTC Sondag 14 Julie 2013. Beide enkel-en multi-operateur stasies 
mag die hele 24 uur tydperk werk. Die doel is om kontak met soveel ander 
amateurs, veral TARU ledevereniging HK-stasies, regoor die wêreld te maak 
deur middel van foon en GG op die 160, 80, 40, 20, 15 en 10 meter bande. 


Die uitruiling vir TARU ledevereniging HK-stasies is `n RS of RST verslag en 
amptelike TARU ledevereniging afkorting. TARU Internasionale Sekretariaat 
klubstasie, NU1AW, tel as `n HK stasie. Lede van die TARU Administratiewe 
Raad en die drie TARU Streek-Uitvoerende komitees stuur 'n RS of RST verslag 
en “AG”, “R1,” “R2,” en “R3”, soos toepaslik. A1 die ander stuur `n seinverslag 
en ITU sone en 'n volledige uitruiling moet aangeteken word vir elke geldige 


OSO. 
Die volledige stel reëls kan gevind word by www.arrl.org/iaru-hf-championship 


UITSLAE VAN DIE SARL DIGITALE KOMPETISIE Sewe logstate, inslui- 
tende 1 kontrolestaat, is ontvang vir die SARL Digitale Kompetsie gehou op 26 
Mei, en hier is die uitslae 


1st - Jaco ZSGPX - 183 punte 2nd - Lukas ZS6LH - 141 punte 3rd - Shaun 
ZRASAP - 120 punte 4th - Eddie ZS6BNE - 108 punte 5th - Theunis ZS2EC - 
51 punte 6th - Francois ZS6FDX - 12 punte 


Kontrolelogstaat: Geoff ZS6GRL 
Dankie aan almal wat logstate ingestuur het en geluk aan Jaco. 


UITSLAE VAN DIE ARRL 10 METERKOMPETISIE Sestien Suider- 
Afrikaanse stasies verskyn in die uitslae van die 2012 ARRL 10 Meter 


Kompetisie. Sommige van hulle het baie goed gevaar in hul klasse van 
deelname. 


Andrew Thompson, V51YJ, is die kontinentale leier - Afrika: GG alleen lae krag 
en `n tweede plek in die Top Tien - DX: GG alleen lae krag Karel Bezuidenhout, 
ZS6WN, is die kontinentale leier - Afrika: Gemengde modus lae krag en `n 
tweede plek in die Top Tien - DX: Gemengde modus lae krag Barry Nugent, 
ZS2NF, bereik 9de plek in die Top Tien - DX: Gemengde modus lae krag Vidi 
la Grange, ZS1EL, is die kontinentale leier - Afrika: Gemengde modus hoë krag 
en behaal `n 5de plek in die Top Tien - DX: Gemengde modus hoë krag Gary 
Potgieter, ZS5NK, is die kontinentale leier - Afrika: Foon alleen hoë krag Noel 
Hammond, ZR6DX, is die kontinentale leier - Afrika: Multi-operateur lae krag 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Daar is `n moontlikheid van C-klas fakkels en `n geringe kans vir 'n M-klas 
gebeurtenis. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 72. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. 10 
m openinge kan van tyd-tot-tyd oor daglig paaie voorkom. 


Besoek gerus www.spaceweather.co.za vir meer inligting. 
DAGBOEK VAN GEBEURE 


20 24 Junie (@SO-geselligheid begin om 00:00 UTC op Donderdag 20 Junie 
2013 en eindig om 00:00 UTC op Maandag 24 Junie 2013. 22/23 Junie - Tweede 
naweek van die Internasionale Museumnaweke se geleentheidsnaweke. 1 Julie - 
OSO-geselligheid logstate moet ingedien wees. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 660 kHz en ook 'n potgooi deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web". `n Heruit- 
sending vind op Maandae om 16:30 UTC op 3 230 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday(@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga met vetal- 
ings deur Richard Peer, ZS6UK, saamgestel en geredigeer deur Louis Kirstein, 
ZSILK. 


Dankie dat u geluister het, 73. 
/EX 


